ועדת החוקה, חוק ומשפט, כנסת 17, פרוטוקול מספר 162, 2007-03-12 11:30

מנחם בן-ששון: בשלב הנוכחי אנחנו מעלים להצבעה שני חוקים.

מנחם בן-ששון: אחד יהיה על התאגידים, אחד על החברות הממשלתיות.

מנחם בן-ששון: יש כמה שיפורים שעשתה היועצת המשפטית.

תמי סלע: כרגע זה מנוסח כהצעה אחת, אבל אותן הוראות יחולו על חברות ממשלתיות בנפרד ועל תאגידים ציבוריים בנפרד.

תמי סלע: מהדיון הקודם היו כמה הערות שנתתי להם ביטוי בנוסח.

תמי סלע: הערה אחת היא שהחובה הקונקרטית חלה על הדירקטוריון של החברה, לא על רשות החברות הממשלתיות.

תמי סלע: לגבי רשות החברות הכנסתי הוראה שתואמת את סוג החובות שיש על הרשות לפי חוק החברות הממשלתיות.

תמי סלע: במקרה של תאגידים ציבוריים זה יחול על השר שממונה על התאגיד או על הרשות, הכל לפי אותו חוק שהקים את התאגיד או את הרשות.

עזמי בשארה: לגבי החוק שלי תהיה התנגדות של משרד הביטחון.

עזמי בשארה: אני לא מתעקש על ייצוג של ערבים בתעשייה האווירית.

מנחם בן-ששון: יש סעיף מפורש.

תמי סלע: יש סעיף שמאפשר לתת פטור מכל מיני טעמים.

תמי סלע: הדבר השני זה שלגבי חוק שוויון זכויות אנשים עם מוגבלות ההוראות האלו חלות רק על מעביד שמעסיק 25 עובדים ומעלה.

תמי סלע: העירו לי שזה רלוונטי גם כאן.

תמי סלע: הם הסכימו שלגבי נשים זה פחות רלוונטי כי זה 50% ויותר מהאוכלוסייה.

תמי סלע: לגבי מוגבלויות החלנו את זה.

מנחם בן-ששון: מי בעד הצעתו של חבר הכנסת טיבי, ירים את ידו?

מנחם בן-ששון: ה צ ב ע ה בעד – פה אחד אושר מי בעד הצעתו של חבר הכנסת בשארה, ירים את ידו?

מנחם בן-ששון: ה צ ב ע ה בעד – פה אחד אושר